Bo Kaspers Orkester

Bo Kaspers Orkester er ei svensk pop- og rockegruppe sterkt påverka av jazz, som vart starta i 1991. Bandet består av songaren og gitaristen Bo Kasper Sundström, bassisten Michael Malmgren, trommisen Fredrik Dahl og Mats Schubert på piano, keyboard og gitar. Gitaristen Lars Halapi var medlem i gruppa fram til 1996. Dei er kjende for fleire jazzprega radiohittar, mellom anna «Söndag i sängen», «Hon är så söt», «Ett & noll», «Amerika», «Svårt att säga nej» (med Lisa Ekdahl) og «I samma bil».

Historie
Bandet byrja som eit husband på ein asiatisk restaurant på Kungsholmen i Stockholm. Dei fekk positive tilbakemeldingar av gjestene og byrja å skriva stadig fleire eigne låter. 

Bo Kaspers Orkester debuterte i 1993 med albumet Söndag i sängen, og har sidan  gjeve ut ytterlegare ti album. I Noreg slo dei gjennom med radiohiten «Hon är så söt» frå albumet På hotell (1994). Sidan har alle albuma deira kome opp blant dei 15 mest selde her i landet.

Med oppfølgjarane På hotell og Amerika nådde bandet ut til eit endå større publikum. Etter desse albuma forlét gitaristen Lars Halapi gruppa og bandet heldt fram som kvartett. I 1998 gjorde gruppa stor suksess med albumet I centrum. Same året vart bandet tildelt ein grammis som «Årets artist». I 1999 oppsummerte bandet sine beste låter på samleplata Hittills. Bo Kaspers Orkester var no etablert som eit av dei mest populære banda i Sverige før dei sleppte platene Kaos (2001) og Vilka tror vi att vi är (2003) Etter desse platene tok bandet ein pause og Bo Sundström gav ut eit soloalbum.

Bo Kaspers Orkester gjorde comeback i 2006 med låta «I samma bil» som gruppa hadde stor suksess med, etterfylgt av albumet Hund. I 2008 heldt dei fram med albumet 8, og i 2010 kom New Orleans. Bo Kaspers Orkester gav ut sitt tiande studioalbum i 2012, Du borde tycka om mig. I 2015 kom Redo att gå sönder, som så langt er det siste.

Diskografi

Studioalbum 
1993 – Söndag i sängen
1994 – På hotell
1996 – Amerika
1998 – I centrum
2001 – Kaos
2003 – Vilka tror vi att vi är
2006 – Hund
2008 – 8
2010 – New Orleans
2012 – Du borde tycka om mig
2015 – Redo att gå sönder

Samlealbum 
1999 – Hittills
2000 – You and Me
2009 – Samling
2013 – Så Mycket Bo Kaspers Orkester

Videoalbum 
2004 – Sto-Gbg
2007 – Bo Kaspers Orkester Live, Vega Köpenhamn
2009 – Bo Kaspers Orkester Live in consert 2009, Göteborgs konserthus

Singlar 
1992 – Det går en man omkring i mina skor
1992 – Söndag i sängen
1993 – Köpenhamn
1994 – Ni bad om det
1994 – Mindre smakar mer
1994 – Puss
1994 – Hon är så söt
1995 – Ingenting alls
1996 – Amerika
1996 – Ett & noll
1997 – Vi kommer aldrig att dö
1997 – Önska dig en stilla natt
1998 – Undantag
1998 – Semester
1999 – Allt ljus på mig
2001 – Ett fullkomligt kaos
2002 – Människor som ingen vill se
2003 – Långsamt
2003 – Dansa på min grav 
2006 – I samma bil
2006 – En man du tyckte om
2006 – Hund
2008 – Innan allt försvinner
2009 – Intill dig (med Pauline Kamusewu)
2009 – Vi kommer aldrig att dö (nyinnspeling)
2010 – Låt mig komma in
2015 – Sommaren
2017 – En sländas andetag

Kjelder 

Denne artikkelen bygger på «Bo Kaspers Orkester» frå ,  den 3. juli 2018.

Fotnote

Svenske rockegrupper
Svenske popgrupper
Svenske jazzgrupper
Musikkgrupper skipa i 1991